Súdan I - IV eru litarefni sem notuð eru til að lita leysiefni , olíur , vaxefni , bón , bensín , og skófatnað . Það er ekki leyfilegt að nota litarefnin í matvæli . Súdan litarefnin eru talin vera krabbameinsvaldandi . Um árabil var algengt að efnin mældust í þurrkuðum , möluðum , sterkum chílepipar frá Indlandi og afurðum úr honum . Til að stemma stigu við notkun þessara ólöglegu litarefna er nauðsynlegt að allir aðilar vinni saman . Innflytjendur og innlendir framleiðendur verða að vera gagnrýnir á hvaða hráefni og matvæli þeir flytja inn eða framleiða . Sjálfsagt er að óska eftir staðfestingu ( s.s. skrifleg yfirlýsingu eða rannsóknavottorð ) birgja á því að umræddar vörur innihaldi ekki súdan litarefni eða önnur ólögleg efni . Matvælastofnun og heilbrigðiseftirlit sveitarfélaga gera einnig gera sitt besta til að tryggja íslenskum neytendum örugg matvæli .